अदालगुरि जिल्लानि सिङाव थानाय पानेरि बिधान सभा बियाबनि एमएलए बिस्वजित दैमारिया मैया 15 थि आसाम बिधान सभानि गिबि जथुमायाव रावजोंबो बादायाबालानो आसाम बिधान सभानि 21थि बुंथिगिरि महरै सायख’जाबाय। आसाम बिधान सभानि प्रटेम बुंथिगिरि फणीभूषण चौधुरीया बिस्वजित दैमारिखौ आसाम बिधान सभानि 21 थि बुंथिगिरि महरै फोसावनानै होदों। बिस्वजित दैमारिखौ आसाम बिधान सभानि 21 थि बुंथिगिरि महरै मोननो हानानै आसामनि गिबि मन्थ्रि ड० हिमन्त बिश्व शर्माआ गोजोननाय फोरमायदों। जिउआव गोबां जेंनाफोरखौ सौसिनानै फैनाय बिस्वजित दैमारिआ सासे सरासनस्रा आबादारि नखरनिफ्राय फैनाय सुबुं। बिथांनि बिफा सुरेन्द्र दैमारिआ सासे रोंगौथि गोनां मैदेर माउदमोन। बिफानिफ्राय बिस्वजित दैमारिआ मैदेरनि बिद्याखौबो सोलोंनानै लादों । बिथांनि नखरा सानसे समाव रांखान्थिनि आंखालाव गोग्लैदोंमोन।